**KGJK,nr.136/2016**

 **28 tetor 2016**

**KËSHILLI GJYQËSOR I KOSOVËS,**(KGJK) në bazë të nenit 108 pika 3 të Kushtetutës së Republikës së Kosovës, nenit të Ligjit nr. 03/L-223 për Këshillin Gjyqësor të Kosovës dhe nenit 30 të Rregullores mbi organizmin dhe veprimtarin e Këshillit Gjyqësor të Kosovës, në përputhje nenin 4 pika 3.4 të Ligjit Nr. 05/L-103 për ndryshimin dhe plotësimin e ligjeve që lidhen me mandatin e Misionit të Bashkimit Evropian për Sundim të Ligjit në Republikën e Kosovës, në mbledhjen e mbajtur me 28 tetor 2016, nxjerr këtë:

**V E N D I M**

1. Aprovohet kërkesa e z. Fejzullah Hasani, kryetar, Gjykata Supreme e Kosovës, që çështja penale PML.nr.216/2016 të shqyrtohet nga trupi gjykues i përbërë nga gjyqtarët shumicë të EULEX- it;
2. Vendimi hyn në fuqi ditën e nënshkrimit.

A r s y e t i m

Këshilli Gjyqësor i Kosovës me datë 14 tetor 2016 ka pranuar kërkesë nga kryetari i Gjykatës Supreme të Kosovës që çështja penale PML.nr.216/2016 të shqyrtohet nga trupi gjykues i përbërë nga gjyqtarët shumicë të EULEX- it;

Kryetari Hasani, kërkesën për delegim të kësaj lënde tek gjyqtarët e EULEX-it e mbështet në nenin 4 pika 3.4 të Ligjit Nr. 05/L-103 për ndryshimin dhe plotësimin e ligjeve që lidhen me mandatin e Misionit të Bashkimit Evropian për Sundim të Ligjit në Republikën e Kosovës në të cilin thuhet, e citoj:’’ *Në rrethana të jashtëzakonshme, me kërkesën e arsyetuar të kryetarit të Gjykatës Supreme, Këshilli Gjyqësor mund të vendos që kolegji të përbëhet nga shumica e Gjyqtarëve të EULEX-it’.*

Këshilli Gjyqësor i Kosovës pasi shqyrtoj dhe analizoj me kujdes kërkesën e z. Hasani, e aprovoj si të bazuar kërkesën e tij duke u mbështetur në arsyetimin e gjyqtarit të EULEX- it drejtuar kryetarit të Gjykatës Supreme, se lënda PML.nr.216/2016 është vendosur në shkallë të parë dhe dytë nga gjyqtarët e EULEX-it, përfshirjen e palëve të etnive të ndryshme, përfshirjen e ish zyrtarëve të larët dhe /ose politikanëve, ndjeshmërisë së lëndës dhe shmangies nga çfarëdo dyshimi për ndikim dhe ose anshmëri.

 Gjithashtu, Këshilli vlerësoj se një veprim i tillë do të mundësoj kontinuitetin dhe efikasitetin e punës në gjykatë dhe për këtë arsye vendosi që këto çështje të mbesin në kompetencë për gjykim nga gjyqtarët shumicë të EULEX-it.

Andaj, duke u bazuar si në thëniet e sipërpërmendura u vendos si në dispozitiv të këtij vendimi.

 Nenad Lazic

 Zv. Kryesues

 Këshilli Gjyqësor i Kosovës

*Kopje e vendimit i dërgohet:*

* *Fejzullah Hasani, Kryetar Gjykata Supreme*
* *Shefit të Misionit të EULEX në Kosovë*
* *Drejtorit të Sekretariatit të KGJK*
* *Arkivës së KGJK*

